TSR ปิดพุ่งปรี๊ด 20% โบรกฯแนะซื้อเป้า 9.20 บ.ประเมินกำไรโดดเด่น
TSR ปิดพุ่งปรี๊ด 20% โบรกฯแนะซื้อเป้า 9.20 บ.กำไรโดดเด่น-ปัจจัยเก็งกำไรระยะสั้น TSR-W1 ให้กับผู้ถือหุ้นเดิม ตามสัดส่วน 2:1 ราคาใช้สิทธ์ 2 บาทโดยกำหนดขึ้น XR ในวันที่ 11 ธ.ค.2015 
16 พ.ย. 2558

ผู้สื่อข่าวรายงานว่า ราคาหุ้น บริษัท เธียรสุรัตน์ จำกัด (มหาชน) หรือ TSR ปิดตลาดวันนี้อยู่ที่ 8.10 บาท บวก 1.35 บาท หรือ 20.00% มูลค่าการซื้อขาย  176.67 ล้านบาท 
โดย TSR และบริษัทย่อย ประกาศผลการดำเนินงานงวดไตรมาส 3/58 มีกำไรสุทธิ 48.1 ล้านบาท กำไรสุทธิต่อหุ้น 0.12 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 26.43 ล้านบาท กำไรสุทธิต่อหุ้น 0.08 บาท
บล.กรุงศรี แนะนำ ซื้อ ราคาเป้าหมายปี 2016 ที่ 9.20 บาท มี Upside gain 36%(หลัง XW 6.20บาท) นอกจากแนวโน้มกำไรสุทธิที่เติบโตอย่างโดดเด่นแล้ว TSR ยังมีปัจจัยเก็งกำไรในระยะสั้นคือการออก TSR-W1 ให้กับผู้ถือหุ้นเดิม ตามสัดส่วน 2:1 ราคาใช้สิทธ์ 2 บาทโดยกำหนดขึ้น XR ในวันที่ 11 ธ.ค.2015 